Gholf can be hazardous to your health! | Ek is Anna
← First Lady of South Africa?
Verbeterde Werksomstandighede →
Gholf can be hazardous to your health!
Posted on 01/23/2010 | 12 Kommentaar
Ek haal diep asem. Ek plant my voete netjies vas op die groen perk. Ek skud my skouers los en swaai ‘n oefenswaai. Mooi, ek is reg, ek kan maar laat waai.
Met groot konsentrasie, skouer en heup in lyn, trek ek terug en met die ondertoe swaai met al die krag in my jong lyf tref ek die balletjie sekuur. Hy vlieg van die pennetjie af en trek reguit, net die regte hoogte oor die groen van die skoonveld. Mooi!
O Gatta! Daar’s ‘n man in die pad! Waar het hy vandaan gekom?
In stille histerie sien ek hoe hy sy hande voor sy lyf vasgryp, dubbel vou en op die gras neerval. O nee, dit kan nie gebeur nie. Sulke dinge gebeur net in stories en flou grappe… maar ja, dit is besig om in die regte lewe ook te gebeur… in my regte lewe…
Asof met ‘n wil van hul eie, begin my bene teen amper dieselfde spoed as my gholballetjie in die rigting van my slagoffer beweeg. Dalk kan ek help… ek is mos darem ‘n fisioterapeut en ek weet mos darem’n bietjie van massering af. Dalk kan ek net sy pyn, en my skuldgevoelens, ‘n bietjie verlig!
Twee ander mans staan geskok en toekyk hoe hul vriend met toegeknypte oë, grynslaggend op die gras rondrol… sy hande in mekaar gewring beskermd oor ‘n baie sensitiewe deel van sy anatomie.
“Ek is jammer… het nie bedoel nie.. het jou nie gesien nie… kan ek help” struikel die woorde terwyl ek op my knieë langs hom neerval, rooi van verleentheid en met amper trane in my stem oor die verskriklike ding wat gebeurhet. Op hierdie oomblik sal ek enigiets doen om te vergoed… enigiets!
“Dis okay, dit sal nou beter wees”, wurg hy met nog ‘n kreun uit.
“Regtig Meneer, dis my skuld en ek wil help… ek kan, ek is ‘n fisioterapeut en weet wat om te doen”.
“Nee toemaar, jy hoef nie… die pyn sal nou-nou beter word”
“Asseblief Meneer, laat my help, ek kan dit regtig beter maak”.
“Okay, okay” terwyl hy op sy rug rol en sy steeds saamgewringde hande oor sy maag teen sy bors optrek.
Met sy twee vriende wat teen hierdie tyd grinnikend en belangstellend toekyk, trek ek sy bene reguit, maak sy broek los en begin sagte, egalige massering in die onmiddelike area waar die besering plaasgevind het. Uit die geluide wat die man maak terwyl ek masseer weet ek… dit werk… hy ontspan en hopelik is die pyn besig om weg te gaan. Ek voel ook beter, want nou help ek, so ek voel minder skuldig… so ‘n verdomde balletjie!
“Help dit? Voel dit al beter?” probeer ek die sukses van my opheffingswerk professionele ministrasies bepaal… “Hoe voel dit?”
“WONDERLIK” met ‘n sug, “maar ek dink nog steeds my duim is gebreek”.
12 responses to “Gholf can be hazardous to your health!”
Louwie | 01/23/2010 om 19:42 | Antwoord
Het self jare gelede my stokke weggepak (kan aan `n duisend ander maniere dink om myself te frustreer sonder om agter `n klein balletjie aan te loop), maar as dit die behandeling is wat mens deesdae op die golfbaan kry mag ek dalk net weer die stokke afstof!
ekisanna | 01/23/2010 om 20:56 | Antwoord
Toemaar ek verstaan self nie gholf niel. Die ouens slaan daai balletjie die bosse in en spandeer ‘n halfuur om hom te soek en wanneer hulle hom kry, slaan hulle hom net weer weg… maak nie sin vir my nie!
Vlam | 01/23/2010 om 21:05 | Antwoord
Bwhahahahaha!!! 😆 😆
boervrou | 01/24/2010 om 17:24 | Antwoord
Huisvrou | 01/24/2010 om 20:33 | Antwoord
Toe lees ek hierdie vandag net voor kerk!!!
Was dit nou op Euphoria se beroemde baan?
Ek het nogal gewonder wat die SANDF met ‘n fisio op “site” maak… 😉
Baie dankie vir die lekker lag 😆 dit was goed en nodig…. al verstaan ons niks van gholf nie!
demoerin | 01/25/2010 om 08:21 | Antwoord
😆 Dit is baie snaaks!
Girl van die Suburbs | 01/25/2010 om 10:34 | Antwoord
Hmmm…. Wat se lessie leer ons hier uit? 😉
demoerin | 01/25/2010 om 12:21 | Antwoord
Party tannies op die gholfbaan is vriendeliker as ander.
ekisanna | 01/25/2010 om 12:44 |
Ek dink weer party mans vat groter kanse as ander.
Charms | 01/25/2010 om 11:38 | Antwoord
Briljante physio – my maagspiere voel stukke beter dankie.
Fokk | 01/27/2010 om 10:37 | Antwoord
Whahahahahahahaha!!! Dit is SO snaaks!
Joh | 01/30/2010 om 08:41 | Antwoord
Genade tog! LMGA 😀